Държавен вестник, бр. 12, 2026 г., стр. 71

БРОЙ  12	
Д Ъ Р Ж А В Е Н  В Е С Т Н И К 	
СТР.  71   
 
 
комуникативност, любезно отношение към гостите, умение за работа в екип и елементарни 
познания по чужд език. Лицето следва да може да използва основни компютърни приложения 
и да спазва указанията, стандартите за обслужване и правилата за опазване на околната среда. 
 
2.3. Трета степен на професионална квалификация по професията 
Професията „Хотелиерство“ с трета степен на професионална квалификация обхваща 
изпълнението на административни, комуникационни и обслужващи дейности, свързани с 
престоя на гостите в места за настаняване – хотели, туристически комплекси, къщи за гости, 
хостели и др. Придобилите тази квалификация професионалисти участват в осигуряването 
на високо качество на туристическата услуга чрез прилагане на стандарти за обслужване, 
точност, сигурност и гостоприемство. 
Лицето, упражняващо професията, приема и регистрира резервации, организира 
настаняването и напускането на гостите, обработва плащания, предоставя актуална 
информация за услуги и условия в обекта и съпътстващи туристически предложения. 
Работата включва и изготвяне на фактури, справки, поддържане на бази данни, отчетност и 
водене на комуникация с гости по телефон, електронна поща и лично. Завършилият трета 
степен на професионална квалификация по професията: 
- участва в прилагането на устойчиви решения в ежедневната дейност – включително 
настройване и управление на роботизирани машини за почистване, консумативи, сортиране 
на отпадъци, повторна употреба и екологични практики при обслужване; 
 - работи в мултикултурна и приобщаваща среда, като познава изискванията за 
достъпност – включително адаптирани стаи и обслужване на гости със специфични 
потребности; 
 - използва дигитални технологии, включително системи за онлайн комуникация с 
гости, хотелски CRM платформи и инструменти за отчетност с цел повишаване на 
удовлетвореността на гостите. 
Хотелиерът с трета степен на професионална квалификация използва хотелски 
софтуер и резервационни системи за управление на престоя, системи за електронно 
разплащане, програми за електронна отчетност и специализирани интерфейси за управление 
на клиентски данни. Познава и работи с Единна система туристическа информация. 
Осигурява точност при регистрацията и коректност при финансовите трансакции, като следи 
за съответствие със стандартите за защита на личните данни и изискванията на вътрешната 
хотелска политика. 
Работата се извършва основно на преден офис (front office) в места за настаняване – 
хотелски рецепции, информационни бюра или административни зони с пряк достъп до гости 
и посетители. Дейността изисква отлични комуникационни умения, представителност и 
способност за бърза реакция в различни ситуации, свързани с настаняване, информация, 
резервации, оплаквания и други услуги от първа линия. 
Хотелиерът с трета степен на професионална квалификация е лице на обекта пред 
гостите и осигурява професионално обслужване, като спазва стандартите за приветливост, 
точност и дискретност. Работата на преден офис е свързана и с координация с вътрешните 
отдели, използване на резервационни и информационни системи, както и с поддържане на 
достъпна и приветлива среда за всички гости, включително за хора в неравностойно 
положение. 
Работното време е гъвкаво и се определя съгласно разпоредбите на Кодекса на труда, 
включително възможността за сумирано изчисляване на работното време при спазване на 
изискванията за междудневна и междуседмична почивка.  Изисква се представителен външен 
вид, спазване на делова етика, способност за работа под напрежение и при натовареност.